ming030890/wiki-yue-high-quality huggingface dataset:
傳染病

傳染病（粵拼：cyun4 jim5 beng6；Infectious disease）係病一類，係一啲致病嘅微生物靠傳染，由一個宿主去到另一個個體度繁殖，從而令到新宿主發病。呢類微生物叫病原體，可以係病毒、細菌、真菌、原蟲等等。傳染方式叫傳染途徑或者傳播途徑，可以有好多隻唔同方式，好似直接掂到宿主，佢嘅口水鼻涕，屎尿等等。
傳熱

傳熱（粵拼：cyun4 jit6）係一門熱力學，熱由一處傳去另一處，亦即傳能傳熵。方式有熱傳導，有熱對流，有熱輻射。相變亦涉及傳熱。工藝來講，兩物理系統之間，點樣生熱、用熱、轉熱同埋換熱。種種物料，各有特性，凍又好，熱又好，點樣達到傳熱。
熱傳導以分子接分子傳熱，一般都好慢。熱對流就涉及流體，分子流動傳熱，過程快好多。而熱輻射就唔使媒介，由一物發送電磁波，送去另一物吸收。
日常生活，好似煲水咁，又或者自然現象，好似風暴咁，都會涉及傳熱。
傳教士

傳教士係專職宣揚自己信嘅宗教嘅人，方式除咗講解教義，亦會透過服務社區（譬如贈醫施藥、興辦教育）拉近同民眾嘅距離。
傳真社

傳真社（英文：FactWire）係一間香港嘅調查性新聞通訊社，係非牟利嘅新聞機構，2015年8月18號成立，2016年3月1號正式運作。傳真社以專注調查報道作為主要傳播模式，調查報道獲多間香港主流新聞媒體採用。通訊社由三千三百名香港市民集資創辦。
2016年《傳真社》因「中國製93列市區線新列車同首批高鐵列車報道」受威嚇，辦公室門外出現可疑人物同記號一個月無法正常採訪。
2022年6月10號，傳真社宣佈停止運作。

2016年
2016年5月：台山核電站發現壓力容器質量唔合格，喺安全隱憂下已經封頂。
2016年6月：揭發香港島南區大潭官地有前政府高官同富商涉嫌喺東丫背村佔用官地超過30年，非法將寮屋改為8座豪華獨立屋。
2016年7月：35列由中國南車青島四方機車車輛製嘅新加坡地鐵列車出現裂紋，需秘密回收。港鐵93列市區線新列車同首批高鐵列車都係由涉事嘅中國生產商負責製造。事件喺中國同新加坡都屬機密。
2016年9月：追查發現選舉事務處職員將裝有選舉物資（包括選票）嘅行李箱帶返屋企保存，但係行李箱並無上鎖。
2016年9月：2016年立法會選舉後，傳真社比對96個票站嘅投票人數同選票總數，最少有5個票站點算嘅選票數目多過投票人數，多出選票數目超過800張。部份票站嘅統計紀錄多次被塗改，選舉嘅公正性備受質疑，引起極大爭議。
2016年11月：揭發智能電話「來電攔截」應用程式CM Security、Truecaller同Sync.ME收集用戶私人通訊錄，同整合成公開資料庫，洩漏全球差唔多30億個電話號碼持有者身份。

2017年
2017年8月：第一個報導林子健被擄案喺旺角自己一個人離去閉路電視畫面，唔見有人被擄。 不過有關報道嘅標題「閉路電視證林子健安全離開砵蘭街 未見有人被擄走 林子健：匪夷所思」引起廣泛關注，其後修訂內容，承認有關報道嘅處理唔夠審慎向讀者致歉。
2017年10月：指領展旗下大部份公共屋邨停車場時租車位違反地契，出租嗰陣租車位畀非住戶使用。領展聲稱報道同事實不符，向傳真社發律師信。傳真社指領展列出嘅泊位豁免數據只列有1個私家車泊位獲批准租畀非當邨住戶，資料同報道一致。傳真社發表報道前已翻查所有地契同徵詢專業意見。對領展嘅不實指控深感遺憾。
傳真

傳真（粵拼：cyun4 zan1，fax）係掃描嘅打印資料（文本同相）嘅電話傳輸，通常係電話傳輸到連接到打印機或者第啲輸出設備嘅電話冧巴。

歷史
1861年，第一部傳真機Pantelegraph由Giovanni Caselli出售，當時電話仲未正式發明。
1924年，RCA的一位設計師Richard H. Ranger發明咗wireless photoradiogram，或者叫做無線電傳真，係今日傳真機嘅前身。一幅美國總統卡爾文·柯立芝的照片，喺1924年11月29日由紐約送到去倫敦，成咗第一幅用無線電傳真技術傳送嘅影像，喺兩年之後開始咗商業應用。無線電傳真直到而家仍然用喺傳送天氣圖像同資訊。
1929年，Rudolf Hell發明咗一種特別嘅傳真方法Hellschreiber，係當時機械影像掃瞄同傳送嘅先驅。傳真機採用氨水來作顯影液，到後期先出現用特別熱感紙嘅傳真機。
1985年，GammaLink的創辦人Hank Magnuski博士，整咗第一張電腦傳真擴充卡GammaFax。
到而家，傳真機大多數都用噴墨或者雷射列印。
傳粉

一隻蜜蜂喺唔同嘅花之間飛嚟飛去，做傳粉。
傳粉（pollination）係指由一樖植物公嘅部份將花粉傳去乸嘅部份嗰度嘅過程。呢個過程對於產生種子（植物嘅下一代）嚟講不可或缺。
前453年

前453年係平年。

響呢年出世嘅人
智伯瑤引汾水淹侵晉陽城。
韓、趙、魏三家滅咗智伯，瓜分佢啲地。

響呢年死嘅人
荀瑤，又叫智伯、知襄子，春秋末年晉國四卿之一，知宣子個仔。
卡皮沙省

卡皮沙省（波斯文：ولایت قندهار‎）係中東國家阿富汗嘅卅四個省之一。
卡盧加州

卡盧加州係俄羅斯西部嘅一個州，屬中央聯邦管區，首府卡盧加。
卡珊德拉

卡珊德拉（粵音：kaa1 saan1 dak1 laai1；古希臘文：Κασσάνδρα /  Kassándra）係希臘神話入面嘅一個角色。佢本身係一位女司祭，負責服侍太陽神阿波羅，及後卡珊德拉受到阿波羅詛咒，得到預知未來嘅能力，但係同時個詛咒令到佢作出嘅預言永遠冇人信。
喺現代嘅歐美，呢個神話故事令到卡珊德拉一詞變咗「準確預知事件，但係冇人聽佢講」噉嘅意思。
卡皮斯特拉努基亞布雷烏

卡皮斯特拉努基亞布雷烏（Capistrano de Abreu，1853年10月23號—1927年8月13號）係巴西嘅史家同寫實主義作家，喺巴西塞阿拉州嘅馬蘭瓜佩（Maranguape）出世。佢係巴西作家朱韋拿加萊諾（Juvenal Galeno）同律師Clóvis Beviláqua表哥。
卡皮斯特拉努基亞布雷烏紀念郵票
卡盧加

卡盧加（俄文：Калуга），係俄羅斯卡盧加州首府，人口32萬。
卡積亞

卡積亞（粵拼：kaa1 zik1 aa3，丹麥文：Simon Kjær，1989年3月26號—）係丹麥足球員，踢緊後衛，而家效力緊意甲球隊AC米蘭同丹麥足球代表隊。
卡米拉王后

卡米拉王后，LG，GCVO，PC（英文：Queen Camilla，1947年7月17號—），原名卡米拉·柏架·鮑爾斯（英文：Camilla Parker Bowles），本姓尚德（Shand），現任英國王后，英王查理斯三世嘅第二任老婆。

早年
卡米拉嘅出世名係卡米拉·羅斯瑪麗·尚德，1947年7月17號響倫敦國王學院醫院出世，老豆係前陸軍少校兼生意人布斯·尚德（英文：Bruce Shand），阿媽係阿什科姆男爵羅蘭‧邱比特個女羅莎琳·邱比特（英文：Rosalind Cubitt），卡米拉係大女，有一個細佬馬克·尚德同細妹安娜貝爾‧愛略特。卡米拉嘅曾祖母（阿婆嘅阿媽）愛麗絲·吉寶曾經係英王愛德華七世嘅情人。
卡米拉細個響東修適士郡普朗姆頓度過，受到老豆嘅影響，自細就中意睇書。佢響5歲入讀Dumbrells學校，10歲嗰陣轉校到女皇門學校，但佢響完成O-level（普通教育文憑）後就離開女皇門學校，前往瑞士特洛什納嘅精修學校就讀。之後佢到倫敦大學巴黎學院修讀法國文學。佢響大學畢業後進入倫敦社交界，又成為西區好多間公司嘅秘書，曾經成為裝修公司Sibyl Colefax & John Fowler嘅接待員，但因為一次舞會遲到後畀人炒咗。

戀情同婚姻
響1960年代後期，卡米拉經細佬馬克嘅介紹，識咗安德魯·柏架·鮑爾斯（英文：Andrew Parker Bowles），當時安德魯係皇家藍色騎兵團中尉。經過多年斷斷續續嘅關係（安德魯響1970年至72年曾經同安妮長公主拍拖），佢哋最終響1973年結婚，而卡米拉亦改名叫卡米拉·柏架·鮑爾斯（英文：Camilla Parker Bowles），。佢哋一共有兩個仔女，大仔湯·柏架·鮑爾斯響1974年出世，係查理斯三世嘅教子，而大女勞拉·盧比斯響1978年出世。兩個仔女都按照羅馬天主教嘅方式教育，湯響伊頓公學畢業，而勞拉就響聖瑪麗學校畢業。直至1994年12月，卡米拉以長年分居為由提出離婚訴訟，最終佢哋響1995年3月3號離婚。
卡米拉嘅現任老公係查理斯三世，佢哋最初係1971年見面，係經朋友介紹下認識，當時正值卡米拉同安德魯分手嘅時候。之後兩個人開始拍拖，直至1973年查理斯加入皇家海軍後玩完。至於點解兩個人會分開，坊間有唔同講法。有指因為英女王伊利沙伯二世唔中意卡米拉，亦有指係卡米拉唔想嫁畀查理斯，仲有人話當初查理斯加入皇家海軍其實係蒙巴頓伯爵嘅安排，目的就係要佢同卡米拉分手。
直至1979年蒙巴頓伯爵被暗殺後，查理斯好傷心，希望響卡米拉到得到安慰，兩個人死灰復燃。直到1981年查理斯宣佈同戴安娜結婚後，佢哋斷絕來往，但到1980年代末期又舊情重燃。1993年，卡米拉同查理斯嘅通話畀人踢爆咗，揭發佢哋之間嘅婚外情，一時之間兩個人成為眾矢之的。1994年，查理斯正式承認佢同卡米拉嘅關係，後嚟又表示佢哋係響1986年復合。
1995年，卡米拉同安德魯離婚。1996年，查理斯同戴安娜離婚。至此之後，卡米拉正式成為查理斯嘅情人，由2004年開始更陪查理斯出席公開活動。
2005年2月10號，英國皇室宣佈卡米拉會同威爾斯親王查理斯響同年4月8號嘅溫莎城堡搞婚禮，並有一個宗教祈禱。但係響4月2號宣佈婚禮會被延後到4月9號搞，因為查理斯要代表英女王參加教皇若望保祿二世嘅葬禮。婚禮實際上係響溫莎市政廳舉行，因為溫莎城堡冇婚禮註冊嘅執照。呢種儀式通常只有屋企人參加，但英女王同埋菲臘親王都冇出席，白金漢宮話係因為唔想婚禮失去焦點。不過英女王同菲臘親王響聖佐治教堂舉行嘅婚禮賜福儀式就有現身，之後亦按例為新婚夫婦響溫莎城堡搞婚宴。婚禮完後，佢哋入住伯克館（Birk Hall），呢度係查理斯響蘇格蘭住嘅地方，離巴摩盧城堡（Balmoral）唔遠，佢哋響呢度度蜜月同埋過結婚一周年紀念日。

皇室生活
查理斯同卡米拉，2019年攝
作為英國皇儲嘅老婆，卡米拉獲得戴安娜王妃所擁有嘅一切頭銜，包括威爾斯王妃。但由於「威爾斯王妃」畀人普遍認為屬於已經過身嘅戴安娜，所以卡米拉出席公眾場合嗰陣會用「康和公爵夫人」取而代之。
由於卡米拉響查理斯同戴安娜結婚前就拍過拖，雖然響婚後一度斷絕關係，但係響收尾又死灰復燃，而且當時佢仲有老公，所以卡米拉並唔受英國人歡迎。據民調顯示，市民普遍反對卡米拉成為英國王后，因為卡米拉畀市民認為係破壞戴安娜王妃婚姻嘅小三。2007年《每日電訊報》嘅民調顯示，如果查理斯登基，支持卡米拉成為王后嘅只有28％，反對嘅受訪者高達61％。就算隨住時間過去，卡米拉嘅受歡迎程度亦只係有少少上升。2014年YouGov嘅調查顯示，有32%嘅英國人覺得卡米拉只可以成為王妃，唔可以做王后。直至2022年6月，英女王伊利沙伯二世表示希望卡米拉可以響查理斯登基後成為王后，因此佢最終響2022年9月8號成為王后。
何文田體育館

何文田體育館，香港室內體育館之一，喺九龍何文田，忠義街一號，英文叫Ho Man Tin Sports Centre。行政上歸九龍城區。設施有乒乓球檯、美式桌球檯、活動室、網球場、健身室、兒童遊戲室。
館一九九六年底動工，耗資三億一千一百萬港圓。一九九九年十二月開張，二〇〇〇年五月十五號開幕典禮。
何晶

何晶（1953年—）係家陣星加坡總理李顯龍嘅老婆，做緊淡馬錫控股執行董事兼CEO。

身世
1976年喺星加坡大學電子工程系一級榮譽畢業，1985年同星加坡總理李光耀個仔李顯龍結婚，1995年喺史丹福大學電子科學碩士畢業，2002年做咗淡馬錫執行董事，2004年做咗淡馬錫CEO同埋星加坡總理夫人，淡馬錫係全球最有實力嘅主權基金之一。
何文輝

何文輝（粵拼：ho4 man4 fai1，Ho Man Fai，1993年4月24號—），喺澳門出世，係澳門足球運動員，而家澳門足球代表隊嘅成員。
何映達

何映達，台灣音樂人。藍白唱片旗下歌手兼專業製作人。
北部蛇頸龜

北部蛇頸龜，又叫皺面長頸龜、北部長頸龜、扁頭長頸龜、扁頭蛇頸龜，分布喺澳洲北部，新畿內亞同皮特凱恩群島嘅蛇頸龜品種，最大長40cm。
北部蛇頸龜喺食肉性龜類，食魚、蝌蚪、兩棲類、其他龜種嘅幼龜，甲殼類、蠕蟲同昆蟲。
北部蛇頸龜唔只喺淡水，新畿內亞南部嘅鹹水都見到。

同人類嘅關係
北部蛇頸龜係澳洲土著一種食物。
北野武

北野武（粵拼：bak1 je5 mou5，日文：北野 武，1947年1月18號—）係日本嘅笑星。
北野誠

北野誠（1967年7月17號—）係退役日本足球員，教練，執教過熊本羅亞素，及讚岐卡馬達馬尼。
北野貴之

北野貴之（1982年10月4號—）係日本足球員，司職守門員，效力橫濱FC。
北都南

北都南 ，係日本嘅一個女藝人同埋配音員。
北野翔

北野翔（1984年11月20號—）係日本足球員，司職前鋒，效力過橫濱水手，神戶勝利船，及YKK AP。
北長洲石

北長洲石（Adamasta Rock）係香港離島區一島，附屬長洲，而家無人住喺上面。
維基同享有多媒體嘅嘢：Adamasta Rock
公園前站

公園前站 (廣州)：廣州地鐵1號綫同2號綫嘅轉車車站。
公園前站 (岐阜)：名古屋鐵道岐阜市内線本線嘅一個已經停運咗嘅車站。
公園前站 (長野)：上田交通真田傍陽綫嘅一個已經停運咗嘅車站。
公園前站 (香川)：高松琴平電氣鐵道志度綫嘅一個已經停運咗嘅車站。

同佢差唔多名嘅車站
岡崎公園前站：名古屋鐵道名古屋本線嘅一個營運緊嘅車站。
廣域公園前站：廣島高速交通廣島新交通1號綫嘅一個營運緊嘅車站。
公園站：山萬育卡利加丘綫嘅一個營運緊嘅車站。
公園仔

公園仔，公園一類，話佢細咁解，公眾去得到。用面積來計，約莫半公頃以下，即唔過五千平方米，英制計唔過一英畝。至於個款點樣，點樣用，起喺邊，就各有各異。有啲一笪地仔，有啲就三幾笪地仔組成。英文pocket park，就話佢衫袋咁細。
佢市區有、市郊有、鄕郊都有。之不過，市區就特別多，皆因地貴，要起市區公園又無咁多地。大多數都細，地亦一巖一窟。搵地有公家亦有私人，如起樓空地，如棕地，如鐵路邊，如公用綫路底，如泊車位咁。
公園仔唔使大型重建，都有地畀公眾用。內城計，少用地、廢置地因佢而化成活躍公家財產，市區重生一部份。亦成為城市規劃之中，創造公共空間要求一元。
公園仔提供市區活動同興趣聚腳地。乜元素都可以有。長椅得，檯又得，噴水池得，遊樂場又得，紀念建築物得，史蹟又得，藝術裝置得，燒烤爐又得，花牀得，社區花園同藍球場都得。
歐洲二戰後，城中炸到爛茸茸，百廢待興而手頭又緊。要恢復市容，至慳錢慳人用料平，就將爛屋爛地化成公園仔。公園仔又象徵和平。由此可謂公園仔起源。
香港公園仔，官家多數叫做休憩處。有啲專門啲好似兒童遊樂場、社區園圃，就未必叫休憩處。英文sitting-out area意思，祇不過一笪地，坐出戶外咁解，至常見有啲長椅，或者幾張櫈，再加啲草木美化。
公孫勝

公孫勝，號入雲龍，道號一清。薊州人，二仙山紫虛觀嘅道士。係北宋徽宗宣和年間嘅梁山起義軍阿頭，佢嘅事跡被改編寫入明小說《水滸傳》度。佢曾參與“智取生辰綱”、“鬥法破高廉”等事件，做梁山嘅軍師，宋江軍征方臘前回咗薊州修道。
八邊形

八邊形，或者叫八角形，係有8條直邊嘅多邊形，總共有8隻角，內角和1080°。
八部曲

八部曲（Octet），又叫八重奏，係指由八個部份組成嘅樂曲。
八鄉

八鄉（英文：Pat Heung）係香港新界元朗區一笪地方，舊時有八條鄉村，所以就叫八鄉。佢同附近嘅屏山、廈村、十八鄉、錦田同新田夾埋叫「元朗六鄉」。
八達通日日賞

八達通日日賞係八達通喺2005年11月到2020年8月推出嘅一個計劃，目的係收集香港消費者消費行為數據，經過資料挖掘（Data mining）分析，作為未來產品、服務推廣用途。但佢亦因為賣客戶資料畀其他公司嚟賺錢而受到抨擊。
只要用登記咗嘅八達通卡，嚮指定地方買嘢畀錢，拍卡就可以獲得積分，記錄嚮卡入面，作為獎勵同利用。

參與過嘅商戶
呢個表唔完整，歡迎加料。
惠康超級市場
屈臣氏個人護理店
UA院線
麥當勞
八邊形數

八邊形數系能排成八邊形嘅多邊形數，系有形數嘅一種。其概念類似三角形數及平方數，之不過八邊形數和三角形數及平方數唔同，所對應嘅形狀冇旋轉群對稱性（英文：Rotational symmetry）的特性（參考十二邊形數）。
八邊形數系能排成正八邊形嘅一個多邊形數，系有形數嘅一種。
前幾個八邊形數為:
1, 8, 21, 40, 65, 96, 133, 176, 225, 280, 341, 408, 481, 560, 645, 736, 833......（OEIS數列A000567）
第n個八邊形數可用以下公式求得:
.
八邊形數有不斷嘅奇偶交替嘅性質。
八邊形數喺十進制中嘅末位數以1,8,1,0,5,6,3,6,5,0嘅規律循環出現。
根據費馬多邊形數定理，所有嘅整數都可以表示成至多8個八邊形數嘅和。
八達街

八達街（英文：Pat Tat Street），係香港九龍新蒲崗嘅一條馬路，由雙喜街開始，去到七寶街。
八里區

八里區（粵拼：baat3 lei5 keoi1）係中華民國新北市嘅一個區。
八鄉路

八鄉路（英文：Pat Heung Road）係香港新界元朗區八鄉一條東西向嘅車路，由錦上路去到青朗公路近大欖隧道收費廣場，長2公里，係大欖隧道出入錦田同八鄉嘅主要路徑。
八鄉古廟

八鄉古廟係香港新界八鄉上村嘅一間古廟，而家係香港二級歷史建築。八鄉古廟係同益堂嘅產業，按傳統喺每年嘅秋分日、觀音誕會分別舉行齋菜宴同盆菜宴。

史
八鄉古廟喺清朝乾隆二十八年（1763年）起，並曾經喺咸豐十一年（1861年）、光緒十三年（1887年）、1963年同1987年重修過。喺2012年曾經火燭再重修。
喺香港日治時期，呢度曾經喺一個抗日嘅基地。
1898年英國接管新界嗰時，新界居民群起反抗同英軍發生激烈嘅衝突，新界六日戰展開，其中石頭圍之戰令到村民傷亡慘重。
後來村民投降，抗英六日戰爭結束。因為咁，八鄉古廟係對保鄉衞族壯烈犧牲嘅烈士悼念為村捐軀。

結構
八鄉古廟共有四個大殿：左殿係侯王殿、華光殿；正殿係觀音殿；右殿係天后殿。古廟右側邊係烈士祠，係悼念歷來為八鄉犧牲嘅烈士。
另外，而家重加咗關公殿，佛光像同斗姥元君像。
元朗八鄉古廟有一棵古樹係筆管榕，年過百歲，胸徑130厘米，係香港同屬樹中之最。
十六邊形

十六邊形，或者叫十六角形，係有16條直邊嘅多邊形，總共有16隻角，內角和2520°。
十四張站

十四張站係新北捷運安坑輕軌、臺北捷運環狀線嘅一個車站。
十六進制編輯器

十六進制編輯器（英文：hex editor）係一種電腦程式，特徵係俾用家打開一個電腦檔案，然後俾用家睇同更改個檔案嘅數據，當中個編輯器將啲數據以十六進制數噉嘅形式嚟呈現俾用家睇。
十六進制

十六進制係逢16進位嘅進位制，主要係電腦用，用喺電腦嗰陣會用到 0 到 9 十個數字同埋 A 到 F 六個字母記數，A 至 F 分別代表 10 至 15，唔分大細楷。電腦用係因為兩個十六進制數字啱啱就係一個位元組，啲數寫出來亦唔會太長。
喺程式入面用十六進制通常都要用前綴或者後綴表明係十六進制，目前最常見係 C 語系嘅寫法，用 0x 前綴（字串入面用 \x 前綴，x 代表英文 hexadecimal）；其他有 Motorola 嘅 $ 前綴同 Intel 嘅 h 後綴（h 代表 hexadecimal）等等。統一碼嘅 U+ 前綴亦常見。有啲程式語言會直接寫個 ｢16｣ 出嚟，例如 PostScript 係用 16# 前綴。
十四K

十四K／14K（粵拼：sap⁶ sei³ kei¹）係香港一個三合會組織，成員介乎十二至二十萬人，喺1990年代仲試過係全世界最大黑幫。佢喺1940年代國共內戰之後出現，喺廣州嗰陣叫「洪發山忠義堂」，嚟香港發展之後改叫14K，因為佢舊時係廣州個總部地址：西關寶華路14號，所以啲會員都自稱「十四號」，以「洪發山、忠義堂、珠江水、白雲香」做山頭訣，又用「忠、孝、仁、愛、信、義、和、平」等八個字「堆」進行活動。
據講14K同國民黨關係密切，係蔣介石用嚟對抗中國大陸同擾亂社會民生。14K個「K」就係國民黨（Kuomintang）第一個字母，另一個講法話「十四號」嘅人馬喺 1952年石硤尾火併粵東幫會大獲全勝，就喺十四號後面加多個「K」字，話係「金漆招牌」咁解。

流行文化
香港一間家居用品店「住好D」曾經用十四K做題材設計咗一系列T恤同明信片，喺2007年11月1號香港警方搜查呢間家居用品店嘅五間分店同貨倉，收咗八十八件印有「拾肆K」嘅T恤同五百幾張明信片，拉咗九女九男，包括公司創辦人同售貨員，涉嫌管有三合會有關物品。啲差佬喺2008年1月18號無條件釋放佢哋，話經過調查，相信被捕嘅人都冇三合會背景，所以撤控。不過間公司話因為呢單嘢，唔會再用黑社會作為題材。

相關事件
七二一元朗襲擊－香港部分聲音認為呢次事件，同包括十四K在內嘅一啲三合會組織，仲有親中派立法會議員何君堯有好密切關係。事件入面其中一位畀網民關注嘅襲擊者陳志祥，亦被指係14K成員。
十四行詩

十四行詩係詩嘅一隻體裁，起源自13世紀嘅意大利，跟住傳到歐洲諸國。十四行詩嘅主要特色，係由十四句詩句組成。出名寫十四行詩嘅人，包括意大利嘅彼得拉克，同英國嘅莎士比亞。
十四邊形

十四邊形，或者叫十四角形，係有14條直邊嘅多邊形，總共有14隻角，內角和2160°。
十六烷

十六烷（Hexadecane）係烷烴一種，每個分子有16個碳原子同34個氫原子，化學符號C16H34。
十四烷

十四烷（Tetradecane）係烷烴一種，每個分子有14個碳原子同30個氫原子，化學符號C14H30。
丹尼士長矛

丹尼士長矛（Dennis Lance）係一款由英國丹尼士車廠喺1991至2000年間出嘅一款大型後置引擎單層巴士，佢取代咗丹尼士獵鷹巴士。丹尼士亦喺1995至1998年間出過佢嘅雙層版，以取代丹尼士統治者，雙層版初時都係叫丹尼士長矛，1996年正名為丹尼士飛箭（Dennis Arrow）。另外，丹尼士喺1993至1996年間出過佢嘅低地台版丹尼士長矛SLF（Dennis Lance SLF）。
丹尼士長矛/長矛SLF/飛箭副引擎係打直擺喺車尾，同丹尼士飛鏢一樣。引擎劃一用康明斯C系，配ZF 4HP500或5HP500波箱。
丹尼士長矛可以配多款唔同嘅車身，喺英國有多間巴士公司買咗，另外亦有被出口到波蘭、香港（九龍巴士買咗24架）、荷蘭及新加坡等地。長矛SLF可以配Wright Pathfinder或Berkhof Excellence 1000 NL車身，但只喺英國賣出105架。至於飛箭可以配Northern Counties Palatine或東蘭開夏E Type/Pyoneer車身，但只係出咗73架同埋得幾間英國嘅巴士公司買，其中以倫敦嘅首都城巴（Capital Citybus，家下係First London嘅一部分）買得最多。
另外由丹尼士同埋馬來西亞UMW合組嘅UMW-Dennis公司曾經裝嵌長矛巴士底盤（稱為UMW-Dennis Lance），供應東南亞市場。
丹尼士長矛SLF巴士生產完咗之後，丹尼士車廠喺1997年推出同長矛SLF體積相近、由丹尼士飛鏢SLF發展而成嘅丹尼士飛鏢SPD。而丹尼士飛箭就俾丹尼士三叉戟2型低地台巴士取代。

之前嘅「丹尼士長矛/飛箭」
丹尼士喺1930至1950年代出過一款叫Lance嘅前置引擎雙層巴士。
另外丹尼士喺1930年代出過一款叫Arrow嘅前置引擎單層巴士。
維基同享有多媒體嘅嘢：Dennis Lance
丹尼奧杜

丹尼奧杜（Daniel Auteuil，1950年1月24號—）係法國一個男演員、電影導演、戲劇導演、舞台劇演員、電影演員、電視演員，1975年出道。
丹尼士洛文

丹尼士洛文（英文：Dennis Keith Rodman，1961年5月13號—）係美國前籃球員，1986年加入NBA，先後效力過底特律活塞、聖安東尼奧馬刺、芝加哥公牛、洛杉磯湖人同達拉斯牛仔，外號「籃板王」。
佢曾經多次到訪朝鮮，公開宣稱金正恩係佢朋友。
丹尼士車廠

丹尼士車廠（Dennis Specialist Vehicles）係英國Guildford一間巴士及消防車製造廠，間廠亦出過貨車同埋私家車。
創辦人丹尼士兄弟喺1895年開展自己嘅業務，最初係出單車，而丹尼士車廠（當時叫Dennis Bros. Ltd）喺1901年由兩兄弟註冊成立。初時公司有出私家車同埋商用車，但去到1913年就改為集中出商用車。
1960年代尾，丹尼士放棄咗巴士生產。1972年，丹尼士俾Hestair Group收購並改叫Hestair Dennis。丹尼士喺1977年再出返巴士。
後來丹尼士改為集中出巴士同埋消防車，1985年公司英文名改叫Dennis Specialist Vehicles。丹尼士喺1989年轉賣畀Trinity Holdings，1998年俾Mayflower Corporation收購。
2001年，丹尼士車廠併入由Mayflower Corporation同Henlys集團合作成立嘅TransBus International（今日嘅亞歷山大丹尼士）。今時今日亞歷山大丹尼士仍然保留丹尼士呢個牌子。
丹尼士獵鷹

丹尼士獵鷹（Dennis Falcon）係英國丹尼士車廠喺1980至1993年出嘅後置引擎單層巴士。
丹尼士曾經出過三款獵鷹，包括用V形引擎嘅Falcon V以及用臥置式直列引擎嘅Falcon H同埋Falcon HC。其中Falcon H嘅波箱擺喺尾軸前面，引擎動力跨過尾軸入去波箱，再行返轉頭推尾軸；而Falcon HC嘅波箱係緊貼住引擎。不過去到1980年代尾三款獵鷹只係得番Falcon HC重出緊。
三款獵鷹嘅引擎都係打直擺喺車尾，Falcon V係用Perkins V8或者平治引擎，而Falcon H同埋Falcon HC就係用吉拿6HLXB或者6HLXCT引擎。三款車都係用Voith DIWA自動波箱。
Falcon V可以整成客車或者雙層巴士。英國National Bus Company喺1982至1983年引入咗10架Falcon V客車去行National Express長途線，不過丹尼士車廠唔夠時間同佢哋做測試，因此呢啲獵鷹客車並唔可靠，兼且喺National Express線行咗唔係好耐。至於Falcon V雙層巴士亦只係出咗6架。
至於Falcon H同埋Falcon HC通常都係整成單層城市巴士。呢款獵鷹有幾間英國嘅市營巴士公司買，去到1990年代亦有幾間British Bus Group（即係後來嘅Arriva）旗下公司買。另外香港嘅九龍巴士喺1985至1986年引入20架Falcon HC冷氣客車，佢哋係唯一一批出口嘅獵鷹，用一副吉拿6HLXCT引擎嚟行車同埋行冷氣，配都普金屬部分車身（設計源自都普Laser），用嚟行啟德機場巴士線。
丹尼士獵鷹停產之後俾丹尼士長矛取代。而丹尼士獵鷹嘅總產量係140架，包括一副發展用底盤。

之前嘅「丹尼士獵鷹」
丹尼士喺1930年代尾至1950年代出過一款叫Falcon嘅前置引擎單層巴士。
丹尼士派拉斯

丹尼士派拉斯（英文：Dennis Price，1915年6月23號—1973年10月6號）係英國一個男演員，1938年出道。
丹尼士統治者

丹尼士統治者（Dennis Dominator）係一款由英國丹尼士車廠出嘅後置引擎巴士，亦係丹尼士喺1970年代重返英國巴士市場而推出嘅第一款巴士，1977年亮相。

設計
丹尼士統治者嘅設計同當年嘅後置引擎雙層巴士有啲似，引擎都係打橫擺喺車尾，而散熱水箱就擺喺車頭。佢嘅基本機械配搭係吉拿6LXB引擎加Voith DIWA 851波箱。不過佢亦曾經配其他型號嘅吉拿引擎，同埋勞斯萊斯、DAF以及康明斯L10引擎，另外亦有啲係配其他波箱包括Maxwell等等。
架車初時有丹尼士自製嘅U形尾軸同埋GKN尾軸可以揀，後來丹尼士尾軸嘅選擇取消咗。避震方面，初時係用葉片彈簧，1980年加入氣墊懸掛嘅選擇，1983年起氣墊懸掛成為標準。
丹尼士統治者通常都係整成雙層巴士，不過喺1978至1980年亦有啲係整成單層巴士。

英國
丹尼士統治者喺英國有多間市營巴士公司同埋國營嘅Passenger Transport Executive買，其中以South Yorkshire PTE（家下嘅First South Yorkshire）買得最多，總共有超過三百架，當中包括一架喺1985年交貨嘅無軌電車，另外Leicester City Transport（家下嘅First Leicester）亦買咗百幾架。
不過自1986年起英國政府開始公營交通服務私有化，丹尼士統治者喺英國嘅銷路一路下跌，去到1994至1995年英國更係冇一架新嘅丹尼士統治者巴士投入服務。最後4架喺1996年付運畀Guildford & West Surrey。
喺英國嘅統治者雙層巴士可以用東蘭開夏、亞歷山大（包括被英國巴士公司廣泛採用嘅RH/RL型車身）或Northern Counties車身，部分早期嘅統治者巴士更採用Marshall、Willowbrook車身。而單層版就配東蘭開夏或Marshall車身。

出口市場
香港嘅中華巴士喺1979年引入一架配東蘭開夏車身嘅統治者10.3米樣辦巴士。到咗1982年，中巴再引入6架配亞歷山大RL型矮車身嘅統治者9.5米巴士，其中頭3架用葉片彈簧懸掛，之後嗰3架係用氣墊懸掛，主要行來往中環至山頂之間嘅15號線，以佢嘅矮車身，方便駛過山頂嘅渣甸橋。7架統治者巴士喺1996年至1997年間退役。
同樣喺香港嘅九龍巴士喺1983年至1984年間引入40架配都普金屬部分車身嘅統治者9.5米巴士。首架喺1983年聖誕夜首航，而其餘39架就喺1984年投入服務。40架統治者巴士喺2000至2001年間退役。
新加坡巴士公司（家下嘅新捷運）喺1982年接收咗1架配東蘭開夏車身同埋DAF引擎嘅統治者樣辦巴士，不過新加坡巴士公司試完之後冇要到架車。巴士隨後喺1984年運咗去香港，並喺1986年加入九巴訓練巴士車隊。

停產
丹尼士統治者喺1996年停產，總產量係1,007架。佢俾丹尼士飛箭雙層巴士取代。
丹尼士飛鏢

丹尼士飛鏢（Dennis Dart）係英國丹尼士車廠出嘅一款中型巴士。
丹尼士飛鏢喺1988年亮相，而佢嘅低地台版丹尼士飛鏢SLF（Dennis Dart SLF）就喺1995年推出，並喺1998年取代非低地台嘅丹尼士飛鏢。丹尼士車廠喺2001年正式併入TransBus International之後，飛鏢SLF就改由TransBus出（期間丹尼士呢個牌子一度被放棄），由2004年起，飛鏢SLF改由亞歷山大丹尼士出。
另外由丹尼士同埋馬來西亞UMW合組嘅UMW-Dennis公司曾經裝嵌丹尼士飛鏢底盤（稱為UMW-Dennis Dart），供應東南亞市場。

設計
丹尼士飛鏢有一副引擎打直擺喺車尾，而車廂地台以1980年代尾嘅設計嚟講算係低，而避震係用葉片彈簧。佢有8.5米、9米同埋9.8米三隻長度揀，闊度大概係2.3米。
至於丹尼士飛鏢SLF就係由丹尼士飛鏢發展而成，不過底盤前部分改咗設計，令車頭至到尾軸前面嘅地台進一步降低，兼且全面採用氣墊懸掛，前軸嘅避震可以由司機調校升降。巴士闊度亦加長至大概2.4米。飛鏢SLF初時有9.2米、10米同埋10.6米（後來改叫9.3米、10.1米同埋10.7米）三隻長度揀。丹尼士喺1997年推出11.3米版飛鏢SLF（有時叫飛鏢SPD，Dart SPD），1998年再推出8.8米版（有時叫飛鏢MPD，Dart MPD）。大概2002年，TransBus推出闊2.3米嘅飛鏢SLF。
機械配搭方面，丹尼士飛鏢同埋初期嘅飛鏢SLF可以配康明斯B系（或者叫6BT）引擎同埋Allison AT545自動波。後來飛鏢SLF加入更多嘅波箱選擇，包括Eaton棍波、Allison World Series B300R（畀11.3米版）同埋Voith。去到2001年，飛鏢SLF全面改配康明斯ISBe四汽缸或六汽缸（歐盟三型）引擎，而Allison AT545亦俾Allison 2000自動波取代。2006年，更有啲飛鏢SLF係配康明斯ISBe歐盟四型引擎。另外，有啲丹尼士飛鏢/飛鏢SLF係配天然氣引擎。

英國
1980年代小巴喺英國受到歡迎，之後巴士公司開始想要載得比小巴多人嘅巴士，丹尼士飛鏢嘅出現正迎合巴士公司呢個需求。喺丹尼士飛鏢最初係得都普嘅Dartline車身可以用，後來都普Dartline設計賣咗畀Carlyle，之後再輾轉賣咗畀Marshall，另外亦有更多巴士車身生產商同丹尼士飛鏢出車身，型號包括Wadham Stringer（1993年改叫WS）Portsdown、Wright Handybus、Reeve Burgess Pointer（好快改叫Plaxton Pointer）、東蘭開夏EL2000、亞歷山大Dash、Northern Counties Paladin、UVG Urbanstar等等。
丹尼士飛鏢SLF推出之後，喺英國亦係受到歡迎，繼續有多間大小規模嘅巴士公司買。重有好多巴士車身生產商同丹尼士飛鏢SLF出車身，型號包括Plaxton Pointer（後來進一步發展成Plaxton Pointer 2，再之後改由TransBus/亞歷山大丹尼士出）、Wright Crusader、Marshall Capital（後來賣咗畀MCV）、東蘭開夏Spryte/Myllennium、亞歷山大ALX200、UVG Urbanstar（後改叫Caetano Compass）、Caetano Nimbus/Slimbus、MCV Evolution等等。

出口市場
丹尼士飛鏢同埋飛鏢SLF亦有出口到海外，喺香港、澳門、澳洲、荷蘭同埋西班牙等地都有市場。
喺1990年代尾，有配亞歷山大ALX200車身嘅丹尼士飛鏢SLF運咗去北美洲，以Thomas Dennis嘅SLF200系列名義賣。

停產
丹尼士飛鏢SLF喺2007年停產，俾亞歷山大丹尼士Enviro 200 Dart取代。

之前嘅「丹尼士飛鏢」
丹尼士喺1920年代尾至1930年代初出過一款叫Dart嘅前置引擎單層巴士。
去到1970年代尾，丹尼士出咗另一款Dart前置引擎單層巴士，不過只係出咗兩架。
維基同享有多媒體嘅嘢：Dennis Dart
前1020年代

前1020年代係指前1029年去到前1020年之間嗰十年嘅年代。
低級程式語言

用監督程式將機械語言反譯成組合語言來睇。機械語言同組合語言都係低級程式語言。
低級程式語言（英文：low-level programming language）係指形式上類似實際指令集架構，唔會點抽象化嘅程式語言，例如係機械語言同組合語言噉。
低級語言嘅其中一個重大缺點就係可讀度低得好交關，另外就係可移植性更加低，每一個系列嘅處理器都有自己嘅低級程式語言；因為噉，人喺廿世紀中開始就有喺度創造高級（high-level）程式語言，用形式上類似人表達問題嘅易睇嘅寫法來表達想電腦做嘅運算，最先打破低級語言嘅壟斷嘅高級語言係科研用嘅 Fortran，後來由 C 打破寫操作系統淨係用得低級語言嘅恁法:8–10。再後期出現嘅例子包括 Python 同埋 Java 呀噉。
話雖如此，有啲嘢用高級語言會做唔到，或者要完全控制用幾多時間行某一般碼，喺呢啲少數情況下，低級語言仍然係有必要。

機械語言
内文：機械語言
機械語言（machine lanaguage）係最似電腦內部嘅實際運算嗰種程式語言，即係最低級嗰隻程式語言​——​淨係用 1（有電過）同 0（冇電過）嘅二進制數字嚟表達嗮所有嘢，而組成一段機械碼嘅數字會包含嗮「要用啲乜嘢數據」同「要做啲乜嘢作業」等嘅資訊。
舉個例說明：假想依家有款機械語言，
款語言嘅每段命令都由 18 個數字組成，呢 18 個數字每一個都一係 1 一係 0（每一個呢啲數字成一個 bit），
最頭嗰 7 個數字用二進制表達數據 A，
跟住嗰 7 個數字用二進制表達數據 B，
最尾嗰 4 個數字就表達要做乜（呢段就係所謂嘅行動碼；opcode）​——​0000 代表加，0001 代表減等等。
於是喺用呢種語言寫成嘅源碼入面，「0000011 0000100 0000」呢段碼係叫電腦計 3（用二進制寫係 11）加 4（用二進制寫係 100）嘅結果出嚟。
上便個例子當然係誇張咗啦。雖然機械語言理論上係二進制，但係其實通常唔會直接寫或者睇二進制。早喺1980年代，寫同輸入機械語言都已經係十六進制嘅天下，二進制基本上淨係分析啲行動碼嘅時候先會真係用到。現實上嘅處理器，一般來講，如果係 ｢立即定址｣（即係運算數係常數，就好似上便嗰個例子咁）啲數值亦都唔會橫跨字節同字節之間，所以正常唔會有需要將寫嘅嘢拆成二進制來分析。
睇機械語言嘅時候亦都一般唔會直接睇數字，而係用監督程式（monitor）或者除錯器（debugger）入面嘅內置反組合功能，將機械語言反譯成組合語言來睇:8–11，所以就算好似上便個例子噉刁鑽，睇嘅時候都只係機拆，唔使人手拆。

組合語言
内文：組合語言
組合語言（assembly language）就係透過 ｢記憶語法｣（mnemonics）符號化咗嘅機械語言。除咗巨集（macros）同 directives（組合器命令）等等少數例外之外，大部分嘅記憶語法同機械語言有直接對應:48。雖然係咁，組合語言仍然係一種經過刻意設計嘅產物，唔係話機械語言係點就局住組合語言一定會點:27。
低聚醣

低聚醣，又叫寡醣，係由3-10個單醣分子聚合而成嘅多醣。
低腰褲

低腰褲係條褲條腿好低或者裁縫時冇腰嘅，裝出嚟着上身，露曬條腰出嚟見人，效果係為咗性感。
低血壓

低血壓一般係指血壓低過正常水平（上壓100–140mmHg下壓60–90 mmHg）嘅情況。喺醫學上，一般認為上壓低過90mmHg或者下壓低過60mmHg就算係低血壓。不過喺日常生活入面，衹有出現明顯症狀嘅先會被認為係低血壓。同高血壓唔同嘅係，一般認為低血壓係一種生理狀況，而唔係慢性病。低血壓容易引起頭暈，嚴重會引發休克。

成因
低血容積係最常見嘅引起低血壓嘅原因。
住友七繪

住友七繪 ，係日本嘅一個女藝人同埋配音員。
卡努里文

卡努里文（英文：Kanuri）係一種喺尼日利亞、尼日爾、乍得同埋喀麥隆，一共4百萬人用緊嘅方言。佢屬於尼羅-撒哈拉語系入面嘅撒哈拉語族。
卡勞·科洛迪

卡勞·科洛迪（意大利文：Carlo Collodi）係一位意大利作家，最出名嘅係作咗《木偶奇遇記》呢本小說。
卡勞斯高地

卡勞斯高地係俄羅斯一塊高地，屬斯塔夫羅波爾高地嘅一部分，南北全長140公里，係卡勞斯河同庫馬河嘅分水嶺，最高點海拔高度688米。
卡加梅

卡加梅（Paul Kagame，1957年10月23號—）係當今盧旺達總統，2000年上任。佢亦做過非洲聯盟主席。
卡勞士·卡拉伯

卡勞士·卡拉伯  (Carlos Kleiber，1930年7月3號 – 2004年7月13號) 係一位德國出生嘅奧地利指揮家，被認為有史以來最偉大指揮家之一。

早年
卡拉伯1930年出生於柏林，初名卡爾卡拉伯 Karl Ludwig Bonifacius Kleiber 。父親係著名指揮艾利赫卡拉伯，母親出身  美國艾奧瓦州。 1935年因父親抗議納粹統治，全家遷移到阿根廷，因此改名卡路士。卡拉伯早年有英文保姆，並係英文寄宿學校讀書，並接受過作曲、歌唱、鋼琴同定音鼓嘅教育。但佢父親經常不鼓勵佢從事音樂工作。其父曾對朋友寫信道：「呢個仔有音樂天份真係遺憾。」
卡拉伯最初係蘇黎世聯邦理工學院，修讀化學，但好快投身音樂事業。 1952年佢係慕尼黑國立劇院擔任聲樂教練，1954年係波茨坦首次指揮公演。1958年係杜塞多夫萊茵歌劇院擔任助理指揮，到1964年移到蘇黎世歌劇院嘅助理指揮。1966年-73年佢出任斯圖加特國立歌劇院嘅第一助理指揮，係佢最後嘅常任指揮職務。此後佢主要出沒嘅慕尼黑嘅拜仁國立歌劇院。
係杜塞多夫年間，卡拉伯指揮過威爾第嘅弄臣、茶花女、奧賽羅，普契尼嘅波希美亞生涯、蝴蝶夫人，理察史特勞斯嘅玫瑰騎士，奧芬巴哈嘅霍夫曼嘅故事，甚至利哈爾嘅輕歌劇風流寡婦。係蘇黎世佢首次指揮咗威爾第嘅科斯塔夫以及史麥塔納嘅被出賣嘅新娘。
成為自由身指揮後，卡拉伯侷限自己係少數場合先出山。佢1966年首次英倫登台，係愛丁堡音樂節指揮佢老竇首演嘅貝爾格嘅「伍彩克」。 卡拉伯後來係倫敦皇家歌劇院嘅曲目，都係佢侷限係「玫瑰騎士」、Elektra、波希米亞生涯以及奧泰羅。 佢係華格納家族後人主理嘅拜羅伊特音樂節嘅首演，係1974年指揮「崔斯坦與伊索德」。
佢嘅美國首次公演戲1978年指揮芝加哥交響樂團，其後1983年再次指揮，成為卡拉巴係美國僅有嘅樂團公演。 佢1988年係紐約首次登台，與巴伐洛堤 同台演出波希米亞生涯。 1989年卡拉揚辭任柏林愛樂總監，卡拉伯獲邀但拒絕接任。 1989年佢重回大都會歌劇院，指揮茶花女，1990年指揮公演奧賽羅 和玫瑰騎士。
卡拉伯甚少出現係公眾視線，雖然有說法話佢從不接受訪問， 但西德電台錄音有錄低一次訪問。 係拜仁國立歌劇院辭職後，佢嘅露面次數愈拉愈少，只有留低極少數嘅錄音錄影。
卡拉伯嘅錄音室錄音都享負盛名，例如同維也納愛樂合作嘅貝多芬第五及第七交響樂，布拉姆斯第四交響樂以及舒伯特嘅未完成交響樂。其他名盤包括與蘇聯鋼琴家Sviatoslav Richter 合作嘅德沃夏克鋼琴協奏曲、歌劇魔彈射手、茶花女以及輕歌劇蝙蝠。佢最後嘅1980年嘅崔斯坦與伊索德，但佢未完成就暴走離場，德意志留聲機公司最終拼湊排練帶黎推出專輯。
由於缺乏錄音室錄音，卡拉伯嘅現場錄音和錄影久更佳珍貴。 維也納新年音樂會以及部分同皇家音樂廳樂團嘅錄影更被視為經典。而同拜仁國立樂團合作嘅貝多芬第六交響樂，唔係一般電台錄音，而係卡拉伯用磁帶錄低，俾佢嘅仔嘅禮物。

晚年
卡拉伯1990年代起甚少再接受公演邀約，除咗極少數嘅慈善或者私人音樂會。曾經一場係恩高斯達特嘅音樂會，據傳要提供一架按照佢指定要求改裝嘅奧迪房車，先可以請到佢出山。 而佢嘅演出之前一定要安排海量嘅排練，雖然佢嘅出沒不定，反而令佢嘅名聲更加隆盛。
卡拉伯晚年隱居妻子出身嘅斯洛文尼亞鄉村，2004年死後葬於當地。 兩人育有一子一女。

表演錄影
卡拉伯傳奇嘅指揮，部分被錄影流傳後世，包括係阿姆斯特丹指揮貝多芬第四同第七交響樂； 慕尼黑指揮輕歌劇蝙蝠；係維也納同慕尼黑玫瑰騎士嘅公演；指揮維也納公演莫札特第36交響樂、布拉姆斯第二交響樂；慕尼黑指揮貝多芬序曲、莫札特第33及布拉姆斯第二交響樂；以及係維也納歌劇卡門嘅公演。佢係1989同1992年嘅維也納愛樂新年音樂會，皆有錄影並全球直播。

傳奇
佢係音樂、戲劇觀點、分析能力、技術、解釋能力嘅才能，令佢成為我地今時今日最偉大嘅指揮。我同佢合作時，我覺得佢知道點解作曲家咁樣寫粒音，點樣處理每個段落，樂團點樣推出每一個特定音色...如果佢常駐肯做常駐指揮，佢肯定可以將任何一個主要樂團，變成史上最佳樂團。
—杜鳴高 1983年盛讚卡拉伯

紀錄片
2008年，義大利廣播公司電台第三台推出10集紀錄片同多位義大利音樂家，包括女高音Mirella Freni 、鋼琴家Maurizio Pollini 以及卡拉伯嘅妹妹探討指揮嘅成就。著名意大利指揮阿巴度 Claudio Abbado 更係紀錄片指出，卡拉伯係20世紀最偉大嘅指揮家之一。
2009年9月，英國廣播公司電台第三台播出「卡勞士·卡拉伯係邊位」嘅紀錄片，當中請來4名熟悉卡拉伯嘅樂界中人深入訪問，包括著名男高音杜鳴高。
2014年，係卡拉伯逝世10週年之際，英美加嘅公共廣播，播出咗長達兩個鐘嘅紀錄片：「卡勞士·卡拉伯：與眾不同嘅指揮」。多位歌手、多個歌劇院及芝加哥交響樂團、倫敦交響樂團以及維也納愛樂多名成員受訪，憶述卡拉伯嘅成就，並節錄咗佢多個經典錄音嘅選段。

身後殊榮
2010年6月，斯洛文尼亞首都迎來維也納愛樂，係大師 Riccardo Muti 指揮下，為卡拉伯80歲冥壽舉行慶祝音樂會。 2011年3月，BBC音樂雜誌，公布係100多名指揮投票嘅選舉中，卡拉伯當選為史上最偉大嘅指揮。

根據卡拉伯多年筆友和傳記作者 Charles Barber 所講，其經歷對其指揮藝術有重大影響：「卡勞士卡拉伯融合咗德式分析、規範、紀律嘅嚴謹同拉丁舞嘅喜悅奔放表達。佢最初以卡爾受洗，通過20年嘅浸淫，變成咗卡勞士。佢無辜負到佢獨特嘅文化生化組成，呢個神奇嘅組成塑造佢嘅一切行動 。」
卡博環

卡博環（英文Cabot rings）係指幼細嘅，紫紅色嘅，間唔中出現響紅血球入邊絲一樣嘅環狀或者8字形線條。
卡勒茲

卡勒茲（法文：Creuse）係法國新亞奎丹其中一個省，編號23，首府蓋雷。
保羅·雷諾

保羅·雷諾（法文：Paul Reynaud，1878年10月15號—1966年9月21號），係法國嘅政治人、律師。1940年3月去到6月做總理。任內佢領導法國同埋納粹德國作戰，隨後因打咗敗仗落台，佢亦俾德軍監禁直到戰後釋放。
保羅·森穆遜

保羅·森穆遜（1915年5月15號—2009年12月13號）係美國經濟學家，憑住發展靜態同動態經濟理論，1970年攞諾貝爾經濟學獎。
保羅亞倫

保羅亞倫（英文：Paul Allen；1953年1月21號—2018年10月15號）係美國發明家、投資者同慈善家，華盛頓州西雅圖人。佢曾經研發過個人電腦同創辦咗微軟公司而出名。

生平
保羅亞倫喺1953年1月21號喺美國華盛頓州西雅圖出世，佢阿爸係圖書館管理員，阿媽係先生。細個時俾家長送到西雅圖湖畔中學（英文：Lakeside School (Seattle)）讀書而開始識咗比爾蓋茨，期間亦試過睇咗好多本技術雜誌而搵將來嘅發展趨勢，重同蓋茨一齊，點利用佢哋喺BASIC語言優勢嚟幫牽牛星8080寫套程式，後嚟俾人應承咗。結果兩人夾手創咗間微軟。喺微軟期間，重先後買咗Q-DOS兼重新設計，整成MS-DOS兼推出。
保羅·塗菲耶

保羅·古洛德·馬里·塗菲耶（法文：Paul Claude Marie Touvier；1915年4月13號—1996年7月17號）係效力維希法國嘅政治人物，喺第二次世界大戰期間為維希法國同納粹德國搜集情報，並且親自帶領「法蘭西民兵團」參與對猶太人同法國抵抗運動成員嘅屠殺。戰後，塗菲耶為徂逃避審判而向天主教會右派尋求庇護，直到1989年先至被法國國家憲兵逮捕歸案。1994年，塗菲耶被法國特別法庭裁定危害人類罪罪名成立，判處終身監禁，1996年病死喺巴黎郊外嘅傅理恩監獄。
劏豬

劏豬係指屠宰豬嘅行為，目的絕大多數都係攞豬肉。喺歐洲同亞洲一啲地方，劏豬亦係傳統節慶活動。

粵語文化
「劏豬凳」喺粵語係句歇後語，代表「上親都死」，用嚟形容女人「剋死老公」。
「劏豬咁聲」或者「劏豬咁叫」喺粵語用嚟形容淒厲或者難聽嘅叫聲。
力偶

喺力學上，一個力偶（couple）係一個系統嘅力，而呢個系統內部嘅有一個非 0 嘅總體力臂，但總體嘅力係 0。即係話會令件物體轉動但位置不變。
劏肚

劏肚，日本本身叫切腹，係舊時日本武士一種自殺方式，即係自己用刀將個肚劏開，通常亦會搵另一個人「介錯」幫手，劏肚後幫自己斬頭。
力

力（粵拼：lik6）係一種物理概念，係物體同物體之間嘅相互作用。傳統物理觀念認為，令到有質量物體加速（或者減速）嘅一種影響，就係力。我哋無論對一件物體拉開或者推開，都有力施加喺物體上。
力係矢量，定義係動量改變嘅率，因為咁佢有方向跟住佢。
力可以改變一個物體嘅運動狀態，以及郁動速度、大細同方向。力又可以改變物體嘅形狀。
力嘅國際標準單位係牛頓，但都可以用重量單位嚟表示，例如公斤（kg）。

公式
根據牛頓第二定律，力係用呢條公式表達出嚟：
其中m代表咗物體嘅質量，a代表咗加速度。喺呢條公式入面，質量單位係千克，加速度單位係用米每二次方秒。所以力嘅單位係千克米每二次方秒(kg·ms-2)。

自由體圖
内文：自由體圖
自由體圖係古典力學分析上嘅一種做法，喺物理學同工程學上都好常用：一幅自由體圖會畫出分析緊嗰一件物體、件物體嘅各部份、以及向件物體施力嘅物體，然後用箭咀表示出個系統當中存在嘅力，每個箭咀會有個方向代表嗰股力嘅方向，仲會附帶一個數值表示嗰股力嘅大細；例如想像一嚿物體（用一個藍色嘅四方形代表），擺咗喺一個斜面（紅色三角形）上面，個斜面同地面之間嘅角度係  咁多度，件物體會受到至少三股力－
係由地球施喺件物體上嘅萬有引力；
 係由個斜面施喺件物體上嘅摩擦力；
 係由個斜面施喺件物體上嘅反作用力；
如果  ，就會令嚿物體沿  嘅向左下方向有個加速度，而佢向嗰個方向嘅速度就會上升。畫做自由體圖嘅話：
好似上述噉嘅圖喺（例如）建築設計上可以用嚟分析喺一間建築物嘅入口隔離、用嚟俾輪椅行嘅斜路嘅力學設計（將藍色四方形想像成一架輪椅）。
劑量

劑量（英文：dose）係指以一個單位傳遞（例如一針）嘅藥、養份或者病原體嘅量有幾多。
力丸乃梨子

力丸乃梨子 ，係日本嘅一個女藝人同埋配音員。
力保健

力保健（日文：リポビタン，英文：Lipovitan）係日本大正製藥出嘅能量嘢飲，1960年代推出，主要嚮東亞地區大賣。力保健用啡色100毫升玻璃樽裝住，入面主要成份係牛磺酸、煙鹼酸、精氨酸同咖啡因。
原恆星

呢篇文或者呢段要 翻譯（或者由 zh:原恆星加料）。 請譯佢。
上次編輯：2016年7月30號 10:26。(翻譯指引)
原恆星係喺星際介質中嘅巨分子雲收縮下出現嘅天體，係恆星形成過程中嘅早期階段。對一個太陽質量嘅恆星嚟講，呢個階段至少持續大概十萬年。佢始於分子雲核心嘅密度增加，以金牛T星嘅形成結束，然後就發展進入主序帶。呢個階段由金牛T風－一種恆星風嘅開始宣告結束，標誌著恆星從質量嘅吸積進入能量嘅輻射。
觀測顯示巨型分子雲總體上近似喺維里平衡嘅狀態，星雲中嘅重力束縛能被星雲中構成分子嘅動能平衡。任何對雲氣嘅干擾都可能擾亂佢嘅平衡狀態，干擾嘅例子可以係嚟自超新星嘅震波；星系內旋臂嘅密度波，或者係同第二啲雲氣嘅接近或碰撞。無論擾動嘅來源係邊一種，只要夠大就可能喺雲氣內嘅特定地區造成重力大過熱動能嘅重力變化。
英國物理學家詹姆士·金斯曾經詳細討論過上述嘅現象。佢顯示到，喺適當嘅情況下，一團雲氣或其中嘅一部分，將開如上述嘅收縮。佢導出咗一條公式可以計算雲氣所需嘅大細同質量，以及喺重力收縮開始前嘅溫度同密度。呢個臨界質量就係所知嘅金斯質量，可以由下式得到：
n係特定區域的密度，m係喺雲氣內氣體平均嘅質量，而T係氣體嘅溫度。

碎裂
恆星經常被發現係成群嘅，而且睇似係同一個時間形成嘅，亦即係所知嘅星團。噉可以被解釋為當雲氣收縮時佢嘅密度係唔均勻嘅。事實上，第一個指出呢一點嘅係理察·拉森，當恆星喺巨分子雲內形成時，可以全面嘅觀察到喺雲氣內所有尺度上嘅湍流速度都增加咗。呢啲湍流嘅速度壓縮氣體產生震波，通常會喺巨分子雲尺度同密度嘅廣大範圍內引發絲狀同埋團塊嘅結構。呢個過程被稱為湍流碎裂。一啲團塊結構超過咗金斯質量並且重心變得唔穩定，可能會被分顆成單一或多星嘅係統。
無論原因係點，雲氣因碎裂而變得較細，密度較高嘅區域可能會持續再成為更細嘅區域，結果係成為原恆團。噉同星團係普遍存在嘅觀測現象一致。

來自重力能量嘅加熱
當雲氣繼續收縮時，佢嘅溫度會增加。呢個唔係核反應造成嘅，只係重力能量轉換成嘅熱動能。當微粒（原子或分子）因為喺收縮嘅碎片中而減少至質量中心嘅距離時，就會導致重力能量減少。但係因為總能量嘅守恆，因此隨著重力能量嘅減少，微粒嘅動能亦相對地增加。熱動能嘅增加會令雲氣溫度上升，雲氣越收縮溫度就增加得越多。
分子間嘅碰撞經常亦可以令佢哋成為激發狀態，然後經由輻射嘅發射衰變狀態。呢啲輻射都有特定頻率，喺呢啲溫度（10至20K）發射嘅輻射係光譜中嘅微波或紅外線。呢啲輻射大部分都會由雲氣中逃出，因此能夠防止溫度快速上升。
當雲氣收縮時，分子嘅數值密度會增加，噉最終會令散發嘅輻射越嚟越難走得甩。實際上，氣體對呢啲輻射會變得唔透明，並且雲氣內嘅溫度將開始更快速上升。
雲氣喺紅外線變得唔透明嘅事實，也使我哋難以直接觀測到雲氣內發生嘅變化。我哋必須使用波長更長嘅無線電觀察還能逃逸出來嘅輻射。另外，理論同埋計算機嘅數值模擬亦係了解呢個階段所必須嘅。
直到周圍嘅物體落入中心嘅凝塊，原恆星嘅階段先算係開始。而當周圍嘅氣體同塵粒都已經消散，吸積嘅過程亦都停止，呢粒原恆星至會被考慮係前主序星。

歷史
「原恆星」呢個詞係喺1889年嘅出版物首次出現嘅。
" protostar acquiring two condensations will become a binary and be stable thereafter [..] Whether a binary or a single star results depends largely on the total angular momentum of the protostar"
"原恆星獲得兩個濃縮體將發展成為聯星並且係穩定嘅[..]個結果係聯星或單獨嘅恆星，取決於原恆星嘅總角動量。"
原平

原平係中國山西忻州一個縣級市，總面積2571平方公里，人口49萬。
原幹惠

原幹惠 ，係日本嘅一個女演員。

拍過嘅作品一覽
呢個表唔完整，歡迎加料。
原康義

原康義 ，係日本嘅一個男配音員。

配音作品一覽
呢個表唔完整，歡迎加料。
原拓也

原拓也（1983年6月4號—）係日本足球員，司職前鋒，效力過磐田山葉，及湘南比馬。
原愛紗實

原愛紗實，係日本嘅一個女藝人同埋配音員。
信士章

信士章係伊斯蘭教典籍《可蘭經》入面嘅第23章（蘇拉）。
信子

寬仁親王妃 信子（日文：ともひとしんのうひ のぶこ ，1955年4月9號—）係寬仁親王老婆，原名麻生信子（日文：あそう のぶこ ），彬子女王同埋瑤子女王個阿媽。
佢係麻生太郎細妹，吉田茂個外孫女、牧野伸顯太孫女、大久保利通後裔，出身顯赫。
信天翁

信天翁（Diomedeidae）係鳥綱鸌形目嘅一個科，特徵係體形最大嘅海洋雀類。
信和置業

信和置業（港交所：0083）係香港交易所上市地產公司。主要生意有出租物業、賣一手樓、開酒店，包埋做物業管理、股票投資買賣、開財務公司。
公司嚮香港註冊，主席係黃志祥。
1970年代頭，一直喺南洋發展嘅遠東機構老闆黃廷方決定嚟香港搵食，成立咗信和置業。
信報財經新聞

《信報財經新聞》（簡稱《信報》，英文：Hong Kong Economic Journal）係香港一份中文報紙，1973年7月創刊，主要報導財經新聞，亦有講文化嘅副刊。創辦人係林山木（筆名林行止），編輯係練乙錚。
2012年9月3號由6緡港元加價至8緡港元。
吉普斯誇省

吉普斯誇省（巴斯克文：Gipuzkoa；西班牙文：Guipúzcoa）係西班牙巴斯克自治區東北部嘅一個省，同法國比利牛斯–大西洋省接壤，2021年人口有726,033。 省會係聖塞巴斯提安。
吉普汽車

吉普汽車係一家美國運動型多功能車同皮卡車製造商。 該公司成立於1943年。 呢間公司被汽車評論家同狂熱者評為最佳運動型多功能車製造商之一。 自2021年以嚟，吉普已成為聖帝蘭帝斯嘅一部分。
吉朗卡列

吉朗卡列（粵拼：gat1 long2 kaa1 lit6；英文：Cloncurry）係澳洲昆士蘭州西北邊嘅一個村仔，喺湯士威路西南偏西770公里。呢個村隔籬就係吉朗卡列河，人口有2796人。呢條村喺每年1月份嘅地球氣候之中，係最熱辣辣嘅地方。

名
吉朗卡列村嘅日落
1860年，歐洲嘅「白韋斯考察隊」經歷好多困難同貫穿大陸嘅考驗之後，發現咗呢條村同河。佢先將條河改咗個名叫「吉朗卡列河」，跟住將呢度嘅村仔改名做「吉朗卡列村」，而「吉朗卡列」就係為咗記念白克嘅細妹——愛麗莎·吉朗卡列。而呢個村因為澳洲當地話「大西北入面嘅友誼之心」而俾人知。

氣候
吉朗卡列嘅入口歡迎標記。左手邊塊牌寫住1889年1月16號試過去到53.1℃嘅模擬溫度計。
吉朗卡列市係熱帶沙漠氣候，成年都好少雨落，不過落雨嘅月份同巴士拉差唔多，但係佢嘅降雨量重多過巴士拉小小。但佢嘅極端最高氣溫就係1889年1月16號出現嘅53.1℃高溫（喺吉朗卡列村嘅入口嚿牌度有寫住，全球好多同地理有關嘅教科書都有寫。）。最近嘅鑒證就話呢個溫度數據係由一隻啤酒板條箱裝部臨時準備嘅屏幕嚟記低咗嘅，而且係記到47——49℃嘅數據（明顯低過1889年測出嚟嘅正常值） 不過呢個村嘅當地氣象站，話吉朗卡列最高溫嗰次係46.9℃。而且平均降雨量係584.5mm，而雨量方面係從12月到第二年3月嘅數據。

所謂「超強光污染」
由於吉朗卡列嘅日照時間好長，所以吉朗卡列有可能有「澳洲第一日照村」嘅稱號，不過由於呢度光污染太犀利，本嚟昆士蘭州政府就喺呢度起咗部10,000,000W嘅太陽能塔同埋一部2128000W嘅光伏設備，但係佢哋喺2012年5月取消咗呢項商業支持計劃。
吉木乃

吉木乃係中國新疆伊犁阿勒泰地區一個縣，人口4萬。
吉木久凜

吉木久凜 ，係日本嘅一個配音員，出名嘅配音作品有純愛手札。

配音作品一覽
呢個表唔完整，歡迎加料。
吉拿

吉拿（L. Gardner & Sons Ltd.）係英國曼徹斯特一間機器製造廠，其中以柴油引擎最出名。
公司係喺1868年由Lawrence Gardner成立，初時係用L. Gardner個名，出多種機器同埋零件。Lawrence Gardner喺1890年死咗之後，佢啲仔接咗盤生意。
到咗20世紀初，吉拿開始出柴油引擎，佢哋俾人用嚟行船、行車、行火車等等。
吉拿引擎喺1990年代中停產。今時今日有兩間源自吉拿嘅公司－Gardner Marine Diesels同埋Gardner Parts－做引擎零件生產同埋重造引擎等等嘅嘢。
吉揚

吉揚（英文：Gig Young，1913年11月4號—1978年10月19號）係一個嚟自美國嘅男演員同埋編劇，佢嘅出名作品有《英雄末路》同埋《風流學士》。
吉木薩爾

吉木薩爾（維吾爾文：جىمىسار ناھىيىسى‎‎）係中國新疆昌吉嘅一個縣。